海陵县 (古代)
海陵縣，中國古代的縣，在今江蘇省境。
西漢元狩六年（前 117 年），置臨淮郡，即有此縣。新朝時，曰亭間縣。在今江蘇省泰州市。以其地高阜而又傍海得名，屬臨淮郡。三國時廢。西晉太康二年（281 年）復置。南北朝時曾為海陵郡治所。隋朝開皇初年，海陵郡廢，屬南袞州。又併入建陵縣，後析置江浦縣，大業初年省入。終屬江都郡。
唐朝武德二年（619 年），屬揚州。武德三年（620 年），改名吳陵縣，歸於吳州，七年（624 年）復為海陵縣。景龍二年（708 年），分置海安縣。開元十年（722 年），海安縣再度併入海陵縣。五代南唐時設立泰州，海陵縣為泰州州治。明朝洪武初年，廢入泰州。